Baga Biga: julio 2011\nErabiltzaileei beren izenean argitalpenak egiteko baimena eskatzen die aplikazio honek. Honez gain, izena eta pasahitza eskatzen dizkeie erabiltzaileei sarbiderako klabeak eskuratzeko.\nTwitterren zabaldutako gezurrezko aplikazio batek, erabiltzaileei beren profila gehien bisitatu dutenak nor izan diren esango diela esaten die, horrela erabiltzaileen klabeak eskuratzeko asmoarekin.\nBitDefender segurtasun konpainiak jakinarazi duenez, mota honetako azkena agertutako aplikazioak, Twitter bidez bidalitako "Spam" deiturikoak izan dira, hau da, hartzailearen baimenik gabe mezuak bidaltzen dituztenak. "Ikus esazu nork bisitatu duen gehien zure profila" bezalako mezuak bidaltzen dituzte eta mezu hauek esteka bat izaten dute bertatik "StalTrak" izeneko erraminta batera bidaltzeko.\nErraminta honek erabiltzaileei beren izenean argitalpenak egiteko baimena eskatzen die, nork jarraitzen duen eta nori jarraitzen dion ikus dezan erabiltzaileak. Honez gain, erabiltzailearen izena eta pasahitza eskatzen ditu. Erabiltzaileek honakoa onartu eta beren klabeak ematen badituzte, aplikazio hau erabiltzailea beraren kontutik argitalpenak egiten hasiko da.\nAplikazio honetaz libratzeko, erabiltzaileek, aurretik eman dizkioten baimenak ezeztatu eta Twitterreko pasahitza ere aldatu egin behar dute. Hori egin ezean, interneteko gaizkileek beren kontuetan sartu ahal izango dute edozein momentutan . BitDefender konpainiak, hirugarren pertsonei eta aplikazio susmagarriei euren klaberik ez emateko gogorarazi die erabiltzaile guztiei.\nDatozen azaroko hauteskunde orokorrak gai nagusia dira sare sozialetan. #20n etiketa eta "Hauteskunde Nagusiak" hitzak Espainaiko eta mundu osoko Twitterreko gai nagusiak dira.\nBeste behin, Twitterreko erabiltzaileek sare soziala erabiñi dute iritzia adierazteko. Minutu bakar batzuetan, #20n eta "Hauteskunde orokorrak" Espainaiko eta mundu osoko Twitterreko gai nagusiak dira.\nUltrakontserbadoreek errepublikanoen planaren bozketa blokeatu dute porrota ekiditeko. Klase politikoan akordiorik ez badago, AEBak ordainketak egiteko dirurik gabe geldituko dira abuztuaren 2tik aurrera.\nBaieztapenaren ostean, Twitterrek mota guztietako iritziak jaso ditu:\n- Hauteskundeak? 4 hilabeteko kanpaina besterik ez...\n- Oso ondo iruditzen zait hauteskundeak azaroaren 20an izatea. Data hori beste edozein bezalakoa izan behar da.\n- ZP: Banoa. Arazoarekin uzten zaituztet...\nHorrez gain, presidenteak azken seihilekoari buruz egin duen balantzea ere aztertu du baten batek. "Udan langabe gutxiago daudela gobernuaren arrakasta bat dela esatea inozoak garela esatea da...", adierazi du Enrique Dansek.\n15-M mugimenduak ere izan du tartea, Twitterren: "Sinesten ez nuen supereroien alderdi bati ematen nion botoa, ez dut gaur egungo alderdietan sinesten...".\nPublicado por Iker Barrena en 14:44 0 comentarios\nEtiquetas: Albisteak, Albisteak - Politika, EITB, Teknologia\n35 milioi erabiltzaileen datu pertsonaletan sartu dira Hacker batzuk\nPirata informatikoek erabiltzaileen datu pertsonalen inguruko informazioa lortzeko helburua zuten, besteak beste, telefono zenbakiak, helbide elektroliniak eta erabiltzaleen datu kodifikatzaileak.\nHego Koreako agintariek ostegun honetan jakinarazi dutenez, pirata informatiko bazuk, 35 milioi erabiltzaileen datu pertsonaletan sartzea lortu dute Interneteko atari bat eta SK Comms-en blogari eraso eginez.\nKoreako Komunikazio Batzordeak komunikatu baten bidez jakinarazi duenez, pirata informatikoek, erabiltzaileen telefono zenbakiak, helbide elektronikoak eta Nate atariko nahiz Cyworld blogeko erabiltzaileei buruzko datu kodifikatzaileak lortzea zuten helburu.\nBatzordeko arduradunak jakinarazi duenez, Hego Koreako Polizia kasua ikertzen ari da baina oraindik ez du Txinako agintarien laguntzarik jaso.\nAzken hilabeteetan "Hackerrek" Hego Koreako finantziazio enpresen aurka egindako azken erasoa da hau. Hego Koreak, plan bat egin du pirata informatikoek, erakunde, nazioarteko enpresa eta Hego Koreako konpainien aurka egindako erasoei aurre egiteko.\nAzken hilabeteetan asko ugaritu dira Txinaren aurkako pirateria informatikoaren salaketak. Dirudienez, Txinako "hackerrak", Lockheed Martín eta Armada estatubatuarraren sareetan sartu dira, goi karguetako eta Txinako Giza Eskubideen defendatzaileen Gmail posta elektronikoko datuak eskuratzeko helburuarekin.\nPublicado por Iker Barrena en 13:18 0 comentarios\nInternet, Norvegiako muturreko eskuinari aurre egiteko gakoa\nAdituen ustez, Sarea ezinbesteko erreminta izan zen Anders Behring Breiviken muturreko iritziak sustatzeko.\nPoliziak eta adituek azaldu dutenaren arabera, Internet “erreminta paregabea” izan da Anders Behring Breivikek muturreko iritziak sustatzeko. Hartara, askatasun zibilak urratu gabe Sareko eztabaida-lekuak kontrolatzeko erronka ere planteatu dute hainbatek.\n"Norvegian, oraindik islamiarren aurkako taldeetako kideak ez diren pertsonak sare sozialetan elkartzen dira batez ere (...) Baina islamiarren aurkako taldeen jarduera areagotu egiten bada, baliteke indarkeriaren erabilera ere areagotzea", jaso zuen Polizia norvegiarrak urtarrilean kaleratu zuen txosten batean.\nHorrelako adierazpenek profezia kutsua dute orain, baina txostenak islamiar militanteen mehatxua azpimarratu zuen, eta muturreko eskuina Norvegian "mehatxu larria" ez zela jaso zuen.\nBitartean, islamiarren aurkako fanatiko batek Norvegiako azken urteetako sarraski latzenetako bat prestatu zuen.\nAdituen ustez, Interneten utzitako informazioarekin, Poliziak ezin zuen ezer egin Breivik atzemateko.\nNRK Norvegiako telebista kateak esan duenez, Breivik Poloniako enpresa bati gai kimikoak erosi zizkioten pertsonen zerrendan zuen Poliziak, baina, aurrekaririk ez zuela ikusita, ikertzeko arrazoirik ez zegoela erabaki zuen. Gainera, Breivik landetxe baten jabea zen, eta hori eman zute gai kimiko horiek erosteko arrazoitzat.\nBreivikek etorkinen eta islamiarren aurkako adierazpenak egiten zituen Interneten. Hala ere, Poliziak urtarrileko txosten horretan adierazi zuenez, horrelako adierazpenak geroz eta ohikoagoak dira eta, ondorioz, geroz eta zailagoa da pertsona bakar bat kontrolatzea.\nBreivik atxilotu zutenean, ustezko hiltzaileak beste pertsona batzuekin lan egin zuela adierazten zuten aztarnak zituela adierazi zuen Poliziak, baina, astelehenean susmagarriak Osloko auzitegi batean esan zuenaren arabera, bere elkartean beste bi talde omen daude.\nErasoen aurretik, Breivikek 1.500 orrialdeko manifestu bat argitaratu zuen, islamiarren eta etorkinen aurkakoa, eta Sareko beste webgune batzuk aipatu zituen bertan.\nPublicado por Iker Barrena en 10:29 0 comentarios\nEtiquetas: Albisteak, Albisteak - Mundua, EITB, Teknologia\nGaur Euskal Encounterren, MP3 esperimentua eta Al Contest lehiaketa\nEkimen ugari izango dira gaur ere Euskal Encounterren, eta eitb.com-en atari berezian ikusi ahal izango dira, 12:00etatik 01:00etara.\nGaur, Euskal Encounterren hirugarren eguna da eta Barakaldoko Bilbao Exhibition Centerren (BEC) eta, aurreko egunetan bezala, programazioa bete-beteta dator. Hainbat ekitaldi izango dira, besteak beste MP3 esperimentua, bikoizketa lanen lehiaketa eta Al Contest lehiaketa.\nHirugarren urtez jarraian, The Euskal Encounter MP3 Experiment ekitaldiarekin kaosa iritsiko da. Parte-hartzaileek mp3 artxibo bat jaitsi beharko dute, eta jarraibide batzuk bete beharko dituzte, denok batera artxiboa entzuten duten bitartean. Horrela, pertsona talde batek modu koordinatuan ahots bati erantzungo dio, modu koordinatuan, baina bertan parte hartzen ez dutenentzat ulertezina izango da elkarrizketa.\nBikoizketa lehiaketarako, bideo batzuk proposatuko dituzte (pelikulak, iragarkiak, bideoklipak) eta audioa kenduko diete. Parte-hartzaileek, beraz, bideoaren protagonistei ahotsa jarri beharko diete. Gainera, balizko efektu bereziak asmatu eta abestien hitzak aldatu ere egin beharko dituzte. Bideoa egiteko, nahikoa izango dira mikrofono bat eta irudimen pixkat bat.\nAl Contest lehiaketan, robot batentzako adimen artifiziala programatu beharko da. Lehiaketa Google Al Challenge formatuan oinarrituko da.\nHau da, beraz, gaurko programazioa:\n11:00 GameGune lehiaketaren azken egunaren hasiera\n11:00 Globo jaurtiketa\n12:00 Futbol 3ren finalerdiak eta finala\n12:00 Deadline: Open Game Compo, Open Demo Compo eta Open Intro Compo\n16:00 Deadline Al Contest\n16:00 Maskoten lehiaketa\n16:00 Binilo eta pintura tailerra\n17:00 MP3 esperimentua\n17:00 GameGuneren finala\n18:00 Fast 2D compo\n18:00 Overlocking hizketaldia eta memoriak\n19:00 Al Contesten emanaldi finalak\n20:00 Moddling eta overclocking lehiaketen sailkapena\n22:00 Deadline bikoizketen lehiaketa, argazkigintza lehiaketa eta antzekotasunen lehiaketa\n22:00 Lanen emanaldia: Fast 2D, Game Compo, Intro Compo, Demo Compo\n00:00 Bikoizketen emanaldia eta antzekotasunen lehiaketa\nEuskal Encounter zuzenean jarraitu ahal izango da aurreko egunetan bezala. Gaurkoan, ordea, 12:00etatik 01:00era izango da ikusgai eitb.com-eko atari berezian.\nGaur Euskal Encounterren, 'fastmovilmetrajea', frikitesta eta lipduba\nGaurkoan ere, Euskal Encounter ekitaldiz beteta egongo da Barakaldoko Bilbao Exhibition Centren (BEC). 'Fasmovilmetrajea', frikitesta eta lipduba izango dira ekitaldi azpimarragarrienak.\n'Fastmovilmetraje'n parte hartzeko, film labur bat grabatu beharko da, kamera digital edo telefono mugikor batez (gehienez, 3 minutuko iraupena), goizean proposatuko den gaiarekin bat datorren gidoia aurkeztuta. Film laburrek originalak eta berriak izan behar dute, eta originalitatea eta gidoia baloratuko dituzte bereziki, eta baita kalitate teknikoa ere. Fotomuntatzeak, 3D elementuak eta digitalizaziotik abiatzen diren marrazkiak ez dira onartuko.\nLipduba izango da eguneko beste ekitaldi garrantzitsu bat; musika bideo bat egiteko pertsona talde batek ezpainak, keinuak eta mugimenduak abesti batekin sinkronizatzean datza. Sekuentzia plano batean filmatzen da, eta bertan partaideak playback-a egiten dute. Nena Daconteren "Tenia tanto que darte" abestia aukeratu dute aurten lipduba egiteko.\n11:00 'Fastmovilmetraje'ren gaia\n16:00 'Fast Relato'\n00:00 'Fastmovilmetraje'ko eta argazki eraldatuen lehiaketako lanen emanaldiak\n240 pertsona izan dira Espainiako lehenengo kanpamendu teknologikoan\nKanpamenduaren arduradunak esan duenez, edizio honen helburua, "nerabeei teknologia berrien inguruko interesa bultzatu eta bideratzea da".\nBizkaiko teknologia-parkean egindako lehenengo Kanpamentu Teknologikoan, hiru lurralde historikoetatik, Kataluinia, Kantabria eta Frantziatik etorritako 240 haur eta nerabe izan dira, ostiral honetan, Jesus Angel Bravo kanpamentuko arduradunak komunikatu baten bidez jakinarazi duenez.\nBravok esan duenez, kanpamentu honen helburua, "nerabeei teknologia berrien inguruko interesa bultzatu eta bideratzea da".\nLehenengo edizio honetan bi lantegi bereiztu dituzte: alde batetik robotika eta, bestetik, bideojokoak. Lehenengoak, "Bots Week" izenekoak, robotikara hurbiltzeko aukera eman die umeei, programazio baten bidez eta eguneroko "desafio txikiak" gainditzeko robotak sortuz. Bigarrenarekin berriz, "Videogames Week-ekin", bideojoko baten sortze prozesura ezagutarazi eta dagoeneko sortuta dagoen bideojoko baten diseinua erakutsi nahi izan zaie parte-hartzaileei.\nProiektuaren arduradunak gaineratu duenez, bost asteko kanpaina honen balantzea, ekainaren 27an hasi zen eta datorren astean amaituko da, oso "positiboa" izan da.\nHonez gain, eremu hau bultzatzeko, "zabaltze" lanak egiten jarraituko duela esan du. Parte-hartzaileek euren asmakuntzak garatzen jarraitu dezaten eta horrela, lehenengo edizio hau baino maila handiagoko bigarren edizio bat prestatzeko.\nPublicado por Iker Barrena en 15:41 0 comentarios\nGaur Euskal Encounterren, Fast Modding eta Hack It/Solve It lehiaketak\nTopagune informatikoaren programa hainbat ekimenez beteta dago eta eitb.com-en atari berezian zuzenean ikusi ahal izango duzu.\nEuskal Encounterren XIX. edizioa gaur hasiko da Barakaldoko Bilbao Exhibition Centren (BEC) eta uztailaren 25era arte ospatuko da ekitaldia. Gaur izango da topagune informatikoaren lehenengo eguna, eta hainbat ekitaldi izango dira bertan, Fast Modding eta Hack It / Solve It lehiaketak, besteak beste.\nFast Modding lehiaketan sei taldek elkarren aurka egin beharko dute, tailerrean. Bakoitzak mahai bat, kaxa bat, erremintak eta materiala izango ditu eta ekitaldiak irauten duen bitartean, kaxa bat eraiki beharko du taldeak.\nHack It / Solve It lehiaketan, berriz, bakoitzak bere azkartasuna erakutsi beharko du. Hack It lehian partaideak hacking-a, alderantzizko ingeniaritza, kriptografia, logika eta puzzleak izango dituzte lanabes. Aurten, lehiaketa bi eremu horietan banatuko da: Hack It (programazio eta alderantzizko ingeniaritza mailetarako) eta Solve It (logika, puzzle eta asmakizun mailetarako). Hacker eta Solver onenarentzat sariak egongo dira, eta talde onenarentzat ere sari bat izango da.\nHemen ikus dezakezu gaurko programa osoa:\n10:00 Sarearen konexioa eta Euskal Encounter XIX-ren hasiera\n11:00 GameGune lehiaketaren hasiera\n12:00 Euskal Encounter XIX-ren inaugurazio ofiziala\n15:00 Fast Modding txapelketaren hasiera\n16:00 Future Modding Tournament 2011-ren aurkezpena\n16:30 Modding eta overclocking lehiaketen izen-ematearen hasiera\n18:00 LipDuberako entsegua\n19:30 Deadline: High Quality Music, Multicanal, 2D eta 3D grafikoak\n20:00 Zakuen lasterketa\n21:00 Hack It / Solve It hasiera\n22:00 Lanen emanaldia: Multicanal, HQ music, 2D eta 3D grafikoak\n23:00 NFS World Future Arena lehiaketaren hasiera\nFamatu horiek egiaztatzeko sistema bat bilatzen ari da. Sare sozial berriari harrera ona egin diote erabiltzaileek, eta Google komunikazio kanpaina zerbitzua garatzen ari da bere zerbitzua sustatzeko.\nGoogle+ erabiltzaileak irabazten ari da pixkanaka, bere zerbitzurako gonbidapenak banatzen ari diren bitartean. Erabiltzaileek harrera ona egin diote sare sozialari, eta Google bere komunikazio kanpaina garatzen ari da zerbitzua sustatzeko. Konpainiaren estrategiaren hurrengo pausoa pertsona ospetsuak sare sozialean sartzea da; horretarako, euren identitatea bermatzeko sistema batean pentsatzen ari dira.\nGooglek buruan duen sistema Twitterrek duenaren antzekoa da. Enpresak pertsona famatua profil horren jabe dela egiaztatzen du, jarraitzen duten erabiltzaileek profila benetako dela ikus dezaten.\nCCNk Brett Schulte Hollywoodeko aholkulariaren hitzetan oinarrituta iragarri duenez, Hollywoodeko izarrek Google+en profilak irekitzea nahi du Googlek; baina egiaztatze sistema bat behar du horretarako. Schultek ziurtatu duenez, Googleko ordezkariekin hitz egin du, sare sozialean pertsona ospetsuen nortasuna bermatzeko sistema egokiena aukeratzeko. Horrek konpainiaren asmoak egiaztatuko lituzke.\nPublicado por Iker Barrena en 10:27 0 comentarios\nPublicado por Iker Barrena en 15:38 0 comentarios\nHiru aste daramatza Interneten, eta egunetik egunera milioi bat erabiltzaile lortu ditu, gutxi gorabehera. Orain, hasierako abiadura hori zertxobait moteltzen hasi da.\nGoogle+ek 18 milioi erabiltzaile baino gehiago ditu Sarean dagoneko. Egunetik egunera milioi bat erabiltzaile gehiago lortzen ditu, gutxi gorabehera, beta bertsioan hiru aste eman ondoren.\nHalere, hasierako hazkunde hori moteltzen ari da, joan den astean inoizko hazkunderik handiena izan ostean, % 50eko jaitsiera izan baitu sare sozialak.\nDena den, Paul Allene ancestry.com webguneko zuzendari eragileak aurreikusi bezala, ez da 20 milioi erabiltzaileetara iritsi. Erabiltzaileen balizko kopuru bat ezartzeko, sare sozialeko erabiltzaileen abizenek AEBetako populazioan duten pisua zehazten du. Oraingo honetan, 1.000 abizeneko lagina erabili du.\nAllenen arabera, Eric Schmidt Googleko presidenteak duen ikuspegia taldeak hobeto osatzea, eta Googleren beste jabetza batzuetan partekatzea da. Analistak garrantzia eman dio azken horri, "munduan mila milioi pertsona baino gehiagok Googleren produktuak erabiltzen baitituzte, besteak beste, bilatzailea, Youtube eta Blogger".\nPublicado por Iker Barrena en 13:22 0 comentarios\nJokoak sarean sortu eta partekatzeko lehen plataforma abiarazi dute\nNetgamix du izena eta bertan parte hartzeko, joko dibertigarriak eta hezigarriak aurkeztu beharko dituzte erabiltzaileek.\nJokoak sarean sortu eta partekatzeko Netgamix plataforma ipini dute martxan. Hainbat kategoriatan sailkaturiko jokoak aukeratu ahal izango dituzte erabiltzaileek: artea, geografia, historia, musika, manga edo animea, esaterako. Sorkuntza guztiekin sailkapen bat osatuko dute, onena aukeratzeko. Oraingoz, 300 joko eta 2.500 erabiltzaile izatea erdietsi du beta bertsioak.\nZerbitzu bereziak enpresentzat\nPlataformak zerbitzu bereziak eskainiko dizkie enpresei. Izan ere, hala nahi izanez gero, joko intuitibo eta atseginak ipini ahal izango dituzte euren webguneetan, bezeroek jokatu dezaten.\nBeste hainbat erabilera ere garatu dituzte Netgamixen. Adibidez, jokalariak sarituko dituzten promozioak edo txapelketak antolatu ditzakete joko horiei esker, bezeroen parte hartzea sustatu eta bide batez, fidelizatzeko.\nPublicado por Iker Barrena en 17:49 0 comentarios\n'Euskal Encounter'ek ostiral honetan irekiko ditu ateak\nXIX. edizioa uztailaren 22tik 25era izango da, Barakaldoko Bilbao Exhibition Centren (BEC). Aste Santuan agortu ziren salgai jarritako 6.000 sarrerak.\n"Euskal Encounter"-en XIX. edizioa uztailaren 22tik 25era ospatuko dute. Espainiako elkargune informatiko handiena da komunikabideek "zertxobait ahaztuta" duten arren, ziurtatu du Bizkaiko Foru Aldundiko Euskararen Sustapenaren zuzendari nagusiak. Barakaldoko Bilbao Exhibition Centren (BEC) bilduko dira, berriro ere, informatikaren zale eta profesionalak.\n"Euskal Encounter"-en antolatzaile nagusiak, Sabino San Vicentek, parte-hartzaileen fideltasuna eskertu du, 6.000 sarrerak Aste Santurako salduta baitzeuden.\nPertsona guzti horiek eta 120 kilometroko sarearen bidez elkarrekin konektatutako 4.096 ordenadore-postuk Internetara segundoko 20 Gbeko sarbidea izanda, aisia eta ezagutza partekatzeko prest egongo dira.\nAntolatzaileen arabera, parte-hartzaileen % 89 gizonezkoak dira, eta batez beste 27 urte dituzte. Ia erdiak EAEtik kanpoko tokiren batetik etorriko dira.\nAurten, enpresen arteko lehiaketa bat egingo dute, eta parte-hartzaileek euren ideiak eta sorkuntzak erakunde ezberdinei erakusteko aukera izango dute. Era horretan, informatikari buruzko lan poltsa bat sortuko dute.\nEkitaldirako bi pabiloi erabiliko dituzte,35.000 metro karratu guztira, hiru zona nagusitan banatuta: "Euskal Party"k arte digitalaren lehiaketak eta hasiberrientzako jokoak hartuko ditu, besteak beste; "Gamegune"n "Bideo-jokoen Nazioarteko Lehiaketa" izango da, eta 22.500 euro banatuko dituzte saritan; azkenik, "Opengune" publikoarentzako gunea izango da, hitzaldiak emango dira bertan, doan.\nPublicado por Iker Barrena en 16:44 0 comentarios\nXIX. edizioa uztailaren 22 eta 25 artean izango da, Barakaldoko Bilbao Exhibition Centre-n (BEC). Aste Santuan agortu ziren salgai jarritako 6.000 sarrerak.\n"Euskal Encounter"-en XIX. edizioa uztailaren 22-25 artean ospatuko dute. Espainiako elkargune informatiko handiena da komunikabideek "zertxobait ahaztuta" duten arren, ziurtatu du Bizkaiko Foru Aldundiko Euskararen Sustapenaren zuzendari nagusiak. Barakaldoko Bilbao Exhibition Centre-n (BEC) bilduko dira, berriro ere, informatikaren jarraitzaileak eta profesionalak.\n"Euskal Encounter"-en antolatzaile nagusiak, Sabino San Vicentek, parte-hartzaileen fideltasuna eskertu nahi izan du, Aste Santurako 6.000 sarrerak salduta baitzeuden.\nAntolatzaileen arabera, parte-hartzaileen % 89 gizonezkoak dira, eta batez beste 27 urte dituzte. Horietatik, ia erdia Euskal Herri kanpotik datoz.\nAurten, enpresen arteko lehiaketa bat egingo da, eta parte-hartzaileek euren ideiak eta sorkuntzak erakunde ezberdinei erakusteko aukera izango dute. Era horretan, informatikari buruzko lan-burtsa bat sortuko dute.\nEkitaldirako erabiliko diren 35.000 metro karratuak, bi pabiloi, hiru zona nagusitan banatuko dira: "Euskal Party"k arte digitalaren lehiaketak eta hasiberrientzako jokoak hartuko ditu, besteak beste; "Gamegune"n "Bideo-jokoen Nazioarteko Lehiaketa" izango da, sarietan 22.500 euro banatuko dituzte; eta azkenik, "Opengune" jendaurrekoari irekitako gune bat da, hitzaldiak debalde emango dira bertan.\nEtiquetas: Albisteak, EITB, Jaialdiak, Teknologia\nGooglek erabiltzaileak sarituko ditu albisteak irakurtzeagatik\nBilatzaileak Google Newsen diseinu berria kaleratu du eta etiketa sistema berriarekin gehien irakurtzen dutenak sarituko ditu dominekin.\nGoogle ez da gelditzen eta trenari bagoiak gehitzen dizkio etengabe. Azkena Google+ izan zen eta azken asteotan diseinu berriak aurkeztu ditu eta zerbitzuan hobekuntzak egin dituzte.\nGaur, teknologia enpresa erraldoiak Google Newsen diseinu berriarekin nahastu ditu bazterrak. Gainera, albisteak irakurtzen dituzten erabiltzaileak saritzeko tresnak jarri ditu martxan, blog ofizialean jakitera eman duenez. Erabiltzaileak dominak jasoko ditu irakurtzen dituen albisteen eta maiztasunaren arabera.\nGoogle Newsen bitartez Sarean argitaratzen diren albisteak bila daitezke azkar azkar. Bilaketa aurreratua egiteko aukera ematen du, hau da, bilaketa gaiaren, dataren edo garrantziaren arabera egin daiteke.\nDominak pribatuak dira, hau da, ezin ditu edonork ikusi hasieran; gero, erabiltzaileak nahi badu, publiko egin ditzake gainerako erabiltzaileek ikus ditzaten. Horrela, erabiltzaileen lagunek ikusi ahal izango dute besteak zein interes dituen edo zertan den aditua.\nPublicado por Iker Barrena en 14:02 0 comentarios\n10 internautatik ia batek wifia lapurtzen dio Espainian auzokideari\nEgun wifi konexioa gero eta garatuago dago. Erabiltzaileen % 49,81ek wifi konexioa dute mugikorrean.\nHaririk gabeko Interneteko erabiltzaileen % 8,7k wifia lapurtzen dio Espainian auzokideari, Komunikazio Teknologikoen Institutu Nazionalaren inkesta baten emaitzen arabera.\nHaririk gabeko sareen garapenari esker kablerik gabeko Interneteko konexioa sortu da, eta egun wifi konexioa gero eta garatuago dago.\nIkerketak 2010eko azken hiruhileko datuak aztertzen ditu, eta Interneteko konexioa duten mugikorren kopuruak gora egin duela agerian utzi du. Erabiltzaileen % 49,81ek wifi konexioa dute mugikorrean, iazko epe berdinean izandakoa baino % 18,3 gehiago.\nWifi teknologia erabiltzen dutenen artean, % 70k bere routerra dauka, % 16 toki publikoetako sareak erabiltzen ditu, eta % 8,7k auzokideari lapurtzen dio.\nPublicado por Iker Barrena en 21:46 0 comentarios\nDelirium Studios bilbotarrek N3DSrentzat bideo-joko bat egin dute\nEuskadiko lehenengo enpresa da 3Dsrentzat ofizialki lan egiten. "Von Sottenfor eta bere buru karratua" bideo-jokoak 400.000 euroko aurrekontua du.\nDelirium Studios bideo-jokoen garapenaren Bilboko enpresak "Von Sottenfor eta bere buru karratua" Nintendo 3DS kontsola eramangarrira eramateko lan egiten ari direla esan du, gailu horrek betaurrekorik gabe hiru dimentsiotan jolasteko aukera ematen du.\nNintendok prentsa-ohar baten bidez eman du horren berri. Delirium Studios 3Dsrentzat ofizialki lan egiten duen lehenengo euskal enpresa da. 400.000 euroko aurrekontu orokorra du lanerako.\nPublicado por Iker Barrena en 17:37 0 comentarios\nIktusa izan dutenek errehabilitazioa egiteko robota diseinatu dute\nValentziako La Fe Ospitalean frogatzen ari diren gailu honek iktus bat izan dutenen osasun egoera on line jarraitzea ahalbidetuko du.\nTecnaliak eta FIKek -zahartze eta urritasun arloak aztergai dituen enpresa ekimen bat- ArmAssist proiektua aurkeztu dute asteazken honetan Miramongo Parke Teknologikoan (Donostia). ArmAssist iktus bat izan duten gaixoek errehabilitazioa etxean jarraitzeko robota da.\nValentziako La Fe Ospitalean ari dira gailu berria frogatzen. gaixoek gaitasun neuromuskularra berreskuratzea eta medikuek hauen on line jarraipena egitea ahalbidetuko ditu robot honek. Gailu mugikor batek eta bideojokoen software plataforma batek osatzen dute robota.\nOinarri mugikor horrek erabiltzaileari lotzen zaio protesi baten bitartez. Honek sorbaldaren eta ukondoaren mugimenduak hautematen eta neurtzen ditu. Aipatutako oinarri horrek ordenagailu estandar batera lotuta dago, eta besoaren mugimenduak eta gorputz-adar horien errehabilitaziorako garatutako bideojokoen eskakizunak erlazionatzen ditu ordenagailuak.\n15 milioi bat lagunek iktus bat izaten dute urtero, eta 5 milioi bat lagunari urritasun kronikoren bat geratzen zaio.\nPublicado por Iker Barrena en 14:53 0 comentarios\nEkitaldiaren antolatzaileek aste osoan 6.500 pertsona lortzea espero dute. 375 orduko edukia eskainiko dute lantegi, lehiaketa eta hitzaldien bitartez.\nCampus Partyren XV. edizioa hasiko da gaur, Valentziako Arte eta Zientzien Hirian. Edizio honek 6.500 pertsona jasotzea espero dute. Ekitaldia uztailaren 11tik 17ra bitartean egingo dute.\nAntolatzaileek 375 orduko edukia eskainiko dute lantegi, lehiaketa eta hitzaldien bitartez. Ferran Adria sukaldariaren hitzaldia nabarmenduko da, sormenaren eta gazteei berritzaile moduan tratatzeko garrantziaz duen ikuspuntua azalduko baitu.\nParte-hartzaileak Felipe Printzea Museoan egongo dira. Gainera, aurten eraikin berri bat egin dute, 2.800 pertsona inguru jasoko dituena.\nAste osorako 5.800 abonamendu saldu dituzte eta egun baterako 700 sarrerekin amaituko dira.\nPublicado por Iker Barrena en 15:10 0 comentarios\nPublicado por Iker Barrena en 20:00 0 comentarios\nGooglek erabiltzaile guztien profilak publiko egingo ditu\nProfil bat irekitzeko derrigorrezko datuak: izen osoa eta sexua, publikoak izango dira. Uztailaren 31tik aurrera hartuko dute neurri hori.\nGooglek uztailaren 31tik aurrera bere zerbitzuko profil guztiak publiko izango direla jakinarazi die erabiltzaileei. Konpainiak profil bat irekitzeko derrigorrezko datuak: izen osoa eta sexua, publiko izango direla adierazi du; beste datuak erabiltzaileek euren profilaz egingo duten konfigurazioaren araberakoak izango dira.\n"Profil hauek dakarten gauzarik onena zeu bilatzen laguntzea da, eta zurekin on line kontaktuan jartzeko aukera ematea", konpainiak Google+ egitasmoko web orrialdean esan duenez. Asmo hori kontuan hartuta, Googlek profil pribatuek aukera hori ez dutela ematen uste du.\nGoogleren jarrera horrek bere zerbitzuetan erregistratutako profil guztiak ikusteko aukera ematen du, bilatzailean bilaketa-irizpide aproposak erabiliz gero.\n"Orain profil pribatu baten jabe bazara eta ez baduzu publiko egin nahi, ezabatu egin dezakezu. Edota ezer ez egin. Profil pribatu guztiak uztailaren 31tik aurrera ezabatu egingo dira", Google enpresak jakinarazi duenez.\nPublicado por Iker Barrena en 17:02 0 comentarios\nFoxen Twitter kontua pirateatu eta Obamaren 'heriotza' iragarri dute\nFox Newsek agiri baten bitartez zabaldu duenez, 'hackerrek' Twitterreko kontuan sartu dira eta 'tuit' baten bidez AEBetako presidentea hil dela zabaldu dute.\n"@BarackObama eraila izan da, bala batek egindako bi zauriak gehiegi izan dira berarentzat. Egun tristea da Amerikarentzat", zioen Interneteko piratek argitaratutako "tuitak".\nBaina Obama Etxe Zurian dago, igandean bueltatu da asteburuan Camp Daviden pasa ondoren.\nFoxen kontu honek 35.000 jarraitzaile baino gehiago ditu, hortaz, erabiltzaile askok zabaldu zuten mezua.\nGainera, Joe Bideni, "AEBetako egungo lehendakaria bezala" hartu zuten eta "zorte ona" opa zioten.\nFox Newsek gertatutakoa argitzeko ikerkuntza bat zabalduko duela iragari du. "Gertaera ikertzen ari gara eta FoxNews.com web orritik barkamena eskatu nahi diegu gezurrezko tuitek arazoren bat ekarri dietenei".\nPublicado por Iker Barrena en 18:07 0 comentarios\nFacebookek bideo txat zerbitzua ezarri dezake aste honetan\nSare sozial ezagunak, berrikuntza handi bat eman dezakeela iragarri du Skype zerbitzua bere sareetan integratu duela eta.\nFacebook aste honetarako berrikuntza handi bat aurkezteko lanetan ari da. Txat bidezko elkarrizketetan bideoa erabiltzeko aukera jartzeko lanak egiten ari dira, zenbait informazioen arabera.\nMashable atariak jakitera eman duenez, Sare sozialak bideo bidez deiak egiten utziko luke Skype zerbitzua bere sarean integratu ostean. Hala ere, datozen egunetan Facebookek zerbitzu honen berri ofiziala emango duela uste da.\nFacebookek joan den astean esan zuen zerbitzu berria prestatzen ari zirela, eta antza datozen egunetan baieztatuko dute ofiziaki zerbitzua euren sarean txertatzen dutenean.\nZurrumurru asko zabaldu dira Facebookek egin behar duen berrikuntzaren inguruan, eta esames guztien arabera, Facebookek bideo bidezko deiak egiteko aukera jarriko du. Mashable atariaren arabera, Facebook sareko barneko iturri batek, berrikuntzaren inguruko baieztapena eman du.\nFacebooken bideo txata jartzeko ideia ez da berria, baina aplikazio hau txertatzeko unerik egokiena da orain. Facebookek bideo bidezko deiak egiteko aukera ezartzeak, Google+ ekimenarekin lehiatzeko aukera ematen dio. Bideo txatarekin Googleko txataren maila berean geratzea lortuko du, eta horrela, lehiakortasun handiagoa izango luke.\nFacebookeko bideo zerbitzua Skyperen bidez lortu ahal izango da. Skypek bere aplikazioaren publikazioaren amaiera iragarri zuen joan den astean eta honek Facebooki lagunduko dio bere zerbitzuan bideo sistema integratzen. Ez du kointzidentzia ematen Facebookek berrikuntza baten berri ematea VoIP konpainiak APIrena publikatu ondoren.\nBi zerbitzuen arteko aliantzak, Facebookeko bideo txataren inguruan espekulatzea dakar, baina hala ere, berrikuntzaren inguruko albiste ofiziala eman arte ezin izango da jakin zein funtzio dituen bideo txatak, ezta zein aukera eskaintzen dizkion erabiltzaileei ere.\nPublicado por Iker Barrena en 16:56 0 comentarios\nChavezen gaitza 'trending topic' bihurtu da Venezuelako Twiterren\n"Chavez gaixoa", "iraungo dugu" eta "tumorea" dira Venezuelako Twitterreko erabiltzaileen artean gehien erabili dituzten hitzak.\nHugo Chavezen aldekoek eta aurkakoek Twitter sare soziala erabili dute presidentearen gaixotasunari buruz hitz egiteko. Hori dela eta, presidenteak atzo iragarritako gaixotasunak eztabaida handia piztu du eta gairik jarraituena bihurtu da Venezuelan ('trending topic').\n"Chavezentzat indarra" eta "Chavez izorratu dadila" bezalako izenburuak jarri dituzte sare sozialean, eta "Chavez gaixoa" edo "tumorea" dira venezuelarrek Twitterren gehien erabili dituzten hitzak.\n"Menderatzeko jaio gara eta ez menderatuak izateko" idatzi zuen @carloscontigo-k. Honakoa idatzi duenak "Chavez komandantearen jarraitzailea" bezala hartzen du bere burua.\n"Ez zaitezte nahastu gutxiengo eskualidoak (aurkakoak), Chavezen aldekoak atzo baino gehiago gara gaur, eta bihar are gehiago izango gara", argitaratu du Gobernuaren aldeko batek.\nPublicado por Iker Barrena en 13:01 0 comentarios\nTouchPad-a kaleratu dute AEBetan, baina ez ditu aurreikuspenak bete\nAdituen arabera, pantailako edukiak antolatzeko modua du alderdirik indartsuena.\nHewlett-Packard (HP) konpainia estatubatuarrak, TouchPad tableta informatiko berria aurkeztu du gaur. iPad gailu elektronikoaren eta Android sistema eragilearen alternatiba gisa sortu dute. Azken honek ez du arrakastarik analisten artean.\nLehiakideena ez bezalako sistema eragilea du, oso software deigarria izateaz gainera. Halere, hardwareari, bateriaren iraupenari eta aplikazioen eskaintzari dagokienez, baina, huts egiten du.\nTableta informatiko berri honek iPad-aren antzeko pantaila dauka. Haren erresoluzio berdina du (1024x768 pixel) baina Appleren gailua baino astunagoa eta lodiagoa da.\n16 eta 32 Gb-ko modeloek 499 eta 599 dolar arteko prezioa dute, eta Wi-Fi konexioa eta iPad 2 eta Samsung Galaxy Tab 10.1-aren pareko ahalmena dute biek.\nHPk, bere lehiakideek ez bezala, aurrez aurreko kamera bat dauka bideotelefono bidezko deiak egiteko. Halere, atzeko kamera falta zaio eta ez du argazkiak hartzeko edo bideoak grabatzeko aukerarik eskaintzen.\nMikroUSBra konektatu ahal izateko sarrera bat eta soinu estereofonikoa eskaintzen duten bozgorailuak ditu.\nAdituen arabera, horren alderik onena pantailako edukiak dira.\nPublicado por Iker Barrena en 16:51 0 comentarios\nPublicado por Iker Barrena en 9:22 0 comentarios


Eskuraketa: Georg Baselitz | Sala de prensa del Museo Guggenheim Bilbao\nEskuraketa: Georg Baselitz\nGuggenheim Bilbao Museoak Georg Baselitz-en Lenin andrea eta urretxindorra 16 pinturako saila eskuratu du\nGuggenheim Bilbao Museoak bere bilduma handitu du eta orain 106 lanek osatzen dute. Bilboko Arte Moderno eta Garaikidearen Museoaren Tenedorak eskuratu du Georg Baselitz alemaniarraren pintura-sail bat. 2008an amaitu zuen saila da eta Lenin andrea eta urretxindorra (Mrs Lenin and the Nightingale) du izena. Guztira 4 milioi euroko prezioa izan du.\nSail hau Baselitzen lanen artean maisulantzat dute adituek; are gehiago, Europako pinturaren adibide bikaintzat ere badute. Hori dela eta, Guggenheim Bilbao Bildumaren arte alemaniarraren funtsak ederki osatzen ditu sailak. Izan ere, Museoak baditu arte alemaniarraren lan nabariak, besteren artean honako artista handienak: Joseph Beuys, Sigmar Polke, Anselm Kiefer eta Gerhard Richter; era berean Solomon R. Guggenheim Foundation-en funtsak ere osatzen ditu, horretan era artista horien lan esanguratsu asko daude eta.\nLenin andrea eta urretxindorra (2008) tamaina handiko hamasei mihiseko saila da —300 x 250 cm-koa da bakoitza—. Pinturok bi taldetan banatzen dira: zortzik atzealde zuria eta kolore biziko irudiak dituzte, eta beste zortziek atzealde beltza eta kolore hitsagoko formak. Sailaren koherentzia errepikapenean oinarritzen da, hots, behin eta berriro agertzen da konposizioaren osagai nagusia lanari osotasuna emateko. Irudi hori elkarren ondoan eseritako bi gizon dira, zakila agerian dute eta, serio daudela, eskuak izter gainean dituzte; horrez gain, buruz behera daude. Motibo horren iturria Otto Dixen erretratu bat da, hain zuzen, Artistaren gurasoak (Die Eltern des Künstlers, 1924) lana; horregatik esan dezakegu, beste maisulanen bidez moduan, Baselitzek honen bidez ere begirunea agertzen diola artearen historiari.\nHorrez gain, askotariko erreferentziak daude lanean: Lenin andrea Lenin diktadorea da, jakina baita mozorro asko janzten zituela; urretxindorra, berriz, Stalin dugu, besteak beste, haren ahots goxo eta poesia zaletasuna dela eta ezagun zena; halaber, artistak bere bizipenak agertzen ditu lanean, esaterako, zazpi urte zituela Dresdetik alde egin behar izan zuela senideekin batera, hiria bonbardatu zuten eta.\nEkialdeko Alemaniaren gizartearen inguruan honatx artistak esan duena: “Fanatismo erlijioso baten pareko sekularizazioan hazi nintzen: Leninen, Stalinen eta galdutako gudaren ondorioz gizarte berri bat eratu zen Alemanian, alegia, gizarte sozialista, komunista eta antifaxista, argi zuena iraganeko politika zela gauzatu beharrekoa, beste aukerarik onartu gabe, bestelako politika-sistemarik aintzat hartu gabe”.\nPintura bakoitzaren izenburuak ere esangura geruza gehiago ditu eta hala, mihise bakoitzaren eta sailaren alderdi gehiago agerian uzten ditu. Izan ere, Helsinki Art Museum-en zuzendari Janne Gallen-Kallela-Sirén-ek horrela esan zuen: “Artelanaren osotasuna diktadoreen irudien, Europako historiaren eta artearen historiaren hariez ehundutako sarean datza eta horretan, mihise bakoitza zuntz bat da: Baselitzen bizipenak iturri dituena, hark beste pertsona batzuekin, batez ere, artistekin bizi izan zuena edo hark artista horiez hausnartu zuena”. Hain zuzen, hitz joko eta asmakizun itxura dute izenburuek eta, besteak beste, honako artista hauek aipatzen dituzte: Tracey Emin, Jake eta Dinos Chapman, Jeff Koons eta Damien Hirst, Lucien Freud eta Frank Auerbach.\nGeorg Baselitz Bigarren Mundu Gerra osteko europar artista nabarmenetakoa da eta, zalantzarik gabe, artista gazteagoek duten ereduetako bat.\nHans-Georg Kern izenez jaio zen 1938an Deutschbaselitz-en (Saxonia) —gerora Ekialdeko Alemania izan zen—. 1956an Ekialdeko Berlinera joan zen; bertan pintura ikasi zuen Arte Ederren eta Arte Aplikatuen Akademian, baina “politikoki heldua ez [omen] zen”ez eskolatik bidali zuten eta ikasketak Ekialdeko Berlinen Arte Eder Akademian jarraitu zituen. 1958an hiri horretan bizitzen jarri zen. Garai horretan Georg Baselitz izena hartu zuen, jaiotze-hiriari omenaldia egiteko.\nBerlingo Werner & Katz galerian egin zuen lehen erakusketak iskanbila handia sortu zuen: erakusketako bi artelanek, Gaualdi handia zapuztu zen (Die groβe Nacht im Eimer , 1962/63; egun Museum Ludwig Köln-en) eta Gizon bat biluzik (Nackter Mann, 1962), zakil tente handidun gizon bana irudikatzen zuten, eta ezmoralak zirelakoan konfiskatu zituzten. Auzitara eraman zituen Baselitzek eta 1965 arte ez zizkioten pinturak itzuli.\nLanean hasi zen Baselitz gerraosteko Alemanian igartzen zuen espiritualtasun, kultura eta gizarte-egitura eza zela eta. Artistaren hitzetan: “Alemania hutsik zegoen. Guztiak, jakintzak, tradizioak, alde egin izan zuen. Pertsonak hezi behar ziren berriro demokratikoak izan zitezen. Artea ekarri behar zen Alemaniara”.\nHaren lana figuraziorako itzulera da eta XX. mende hasierako espresionisten, Edvard Much pintorearen edo XVI. mendeko Matthias Grünewald maisu handiaren lanei lotzen zaio. Dena den, artistak honakoa azpimarratu du: “Nire lanek itsusiak behar zuten. Garrantzitsua zen niretzat; bortitzak, desatseginak behar zuten; ez ziren apartekoak izan behar edertasuna, adierazgarritasuna edo dotoretasuna dela eta, baizik eta itsustasuna dela eta: irudi okerrak, motz-motzak”.\n1965ean Florentziako Villa Romana-n sei hilabete eman zituen eta ordutik aurrera Italiara bidaiatu zuen maiz. 1960ko hamarkadaren amaieran hasi zen alderantzizkatutako irudiak, hau da, buruz behera dauden irudiak, egiten, hasierako lanen narrazioa eta figurazioa baztertu nahian: “Koadro batek, paper batek, ez du, izatez, orientazio naturalik; ez dago goiko alderik, ezta beheko alderik, eskuinalderik eta ezkerralderik ere. Konbentzioak, ohiturak, baino ez dira. Eta, azkenean, jakin dut badagoela konbentzio horiek hausteko modua pintura bat egitean: irudiak buruz behera jartzea”, esan zuen artistak.\n1960ko hamarkadan Baselitz atzamarrak erabiltzen hasi zen pintura emateko; geroago, ahoa eta oinak erabili zituen. Izan ere, irudiari estuki atxiki nahi zitzaion, gogoaren bidez ez ezik, gorputzaren bidez ere bai: “Harean marrazten duen norbait hondartzari erraz hurbiltzen zaio”.\n1976an lehen atzerabegirakoa eskaini zioten Munich-eko Staatsgalerie Moderner Kunst-en eta 1980an Alemaniaren ordezkari izan zen Veneziako Bienalean eta Eskultura baterako modeloa (Modell für eine Skulptur, 1979/1980) lana aurkeztu zuen bertan. Luzaroan irakasle izan zen; lehenbizi Karlsruhe-ko Estatuaren Arte Eder Akademian eta geroago Berlingo Arte Eder Akademian.\nGaur egun Bavierako Ammersee lakuan eta Italiako Imperia hirian bizi eta lan egiten du.\nBilbon, 2010eko abenduaren 3an.\nGuggenheim Bilbao Museoaren inguruko informazio guztia eskuragarri dago www.guggenheim-bilbao.eus (prentsa-eremua) webgunean.


100 langile ebentual kaleratu dituzte Bilboko Portuan | LAB SINDIKATUA\nZerbitzu Pribatuak Portuak 100 langile ebentual kaleratu dituzte Bilboko Portuan\nBilboestibako enpresa batzordearen oharra:\nDuela aste batzuk, zamaketariok oraindik ez genuenean grebarako gure eskubidea erabili, enpresek, ardi larruz jantzita, neurrigabeko kanpaina prebentiboari ekin zioten gu mafiosotzat joz, ebentualei aparteko txandetan lan egitea galaraten genuela esanez (gauak eta asteburuak) eta baita ABLEetako gure lankideen lepotik eurek gure “pribilegio” deitzen dituztenak betierekotu nahi genituela aipatuz.\nDenbora euren gezurrak agerian uzten joan da. Izan ere, lehen eta orain gure lankide ebentualak aparteko txandetan lanean aritu dira eta Bilboestiba CPEko langileei bezalako kontratua eskaini zaie. Orain ikus dezakegu enpresen benetako aurpegia. Langile ebentualentzat duten proposamen bakarra ebentualitatea oraindik gehiago zabaltzea izan da. Langile hauekiko itzurazko kezka agerian geratu da greba egunek aurrera egin ahala hartu dituzten azken neurriekin. Euren estrategia egoera are gehiago prekarizatzea zen, soldataren %40rainoko murrizketekin, 12 urtez eguneroko kontratuen bidez betetzen ari diren ataza berdinetarako.\nLangile guztiek, Bilboestibako mugagabeko kontratudunek eta modu berezian, Randstad-en lan-poltsa historikoko ebentualek, batasun, elkartasuna eta grebarekiko atxikimendu ariketa egin dute. Ebentualek ere bat egin dute sektorean deitutako lanuzte guztiekin. Orain enpresek, inora ez doan bidaia honetan, langile hauen kontrako neurriak hartu dituzte, hain zuzen ere, zaurgarrienak direlako. Horrela, hauek kontratatzeari utzi diote CPEak lan-kargari aurre egiteko langile nahikoa izan ez arren.\nHonek 100 zamaketari ebentualen kaleratzea dakar. Langile hauek, azken 12 urteotan, zamaketa-enpresentzako lanean aritu izan dira bataz beste, urtean 130 txanda eginez. Langile hauek egin dituzte zamaketari batek egiten dituen lanik nekagarri eta arriskutsuenak. Langile hauek, lan-kargak Bilboestibako langile finkoen gaitasuna gainditzen zuen egunetan soilik kontratatzen zituzten, eta egun horretan berean egiten zieten finikitoa.\nUrteak aurrera joan ahala gutxituz joan dira langile finkoak, eta gora egiten zuen langile hauen jarduerak, azken bi urteotan urteko 170 lanalditara iritsi arte. Hori guztia, kontratu finkoa egin beharrean. Izan ere, langile ebentualak luzaroan egon dira honen esperoan eta herrialde erdi-normal batean honezkero izan beharko lukete kontratu finkoa. Orain, aukeratu beharrean daude, ebentualitate, eta ondoriozko prekarietate, handiagoa edo ezer ez.\nZamaketa-enpresek atzo, prentsa-ohar bidez jakinarazi zuten arbitrajea eskatu dutela gatazka konpontzeko; eta zamaketari finkoen aurka egin zuten, irain eta deskalifikazioekin eta orain, aldi baterako gure lankideen kontrako errepresaliarik gogorrena hartu dute, Bilboko Portuko Agintzaritzaren presidentziaren konplizitatearekin.\nErrepresaliekin ari diren bitartean, itsasontziak pilatu egiten dira kaietan eta ez soilik zamaketarien grebarengatik, enpresek ere zeresana baitute honetan. Euren borondatez langileok kaleratuz zerbitzua emateari utzi diote. Gaurko egunera soilik begiratuta, atendituta egon zitezkeen 5 itsasontzi baino gehiago zerbitzurik gabe utzi dituzte, portuko komunitate osoa bahitu moduan hartuz. Ematen du jarduera lotsagarri honen aurrean Barkala jaunak ez duela inolako neurririk hartuko.\nBertan behera utzi dugu Arabako kirol jardueretako greba, lan baldintzetan hobekuntza garrantzitsuak lortu eta gero #LortuDugu


Markel Olanok enpresekiko konpromisoa azaldu du Oñatin - Oñati - Goiena.eus\nArantzazu Ekibel Galdos 2015-02-20 10:10\nMarkel Olano eta Miren Elgarresta Oñatiko Unibertsitatearen aurrealdean. Argazkia: EAJ\nMarkel Olano EAJren diputatu nagusirako hautagaia Oñatin egon zen atzo. Miren Elgarresta alkategaiarekin batera udalerriko errealitate ekonomikoa, soziala eta kulturala gertutik ezagutu zuen Olanok. "Gipuzkoa lurralde industriala da, zeinetan Oñati erreferente den, horregatik, esfortzua egin behar dugu erreferentzia hori galdu ez dezan", azaldu zuen Olanok.\nEAJrendako arlo ekonomikoak dauka lehentasuna: "Jendea oso kezkatuta dago egoera ekonomikoak familietan eragin zuzen-zuzena izan duelako, baita langabeziak ere; eta, guk uste dugu hor egin behar dela indar nagusia". Horren harira, gaineratu zuen: "Uste dugu ekonomiak duela lehentasuna eta azken lau urte hauetan ezker abertzaleak arlo horretan egin duena penagarria izan da".\nEnpresekin konpromisoa berreskuratzea beharrezkotzat jo zuen Olanok: "Uste dugu beharrezkoa dela erakunde guztietan gure enpresekin konpromisoa berreskuratzea. Proiektu ekonomikoak du lehentasuna, eta behar ditu planifikazioa, neurriak eta baliabide ekonomiakoak".\nEkonomia sustatzeko politikak Oñatin\nElgarrestak nabarmendu zuen Oñatiko enpresek ere behar dituztela ekonomia sustatzeko politikak, eta batez ere "autonomoak eta merkatariak" nabarmendu zituen. Gainera, ingurumenaren zaintza eta kontzientziazioa leku guztietan ezinbestekoa dela esan zuen Elgarrestak, baina "Oñatin bereziki" dela ezinbestekoa.